《因乱移家后至佛山假居梁冰甫楼馆》
明代·高俨

潦倒馀生事可哀，一身经乱几千回。未能拔宅成仙去，又自慵春入市来。

亲友雅情频过语，竹梅凉荫晚兴杯。贫居举眼无他物，惟有檐峰助咏才。

作者简介：（1616—?）明末清初广东新会人，字望公。工诗画，善草书。明亡后与陈子升、王邦畿有偕隐之约。晚年画益进，能于月下作画，朱彝尊甚称之。有《独善堂集》。